Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 24.maija sēdes protokols Nr.32 3.§ 3.punkts, kas paredz uzdevumu Finanšu ministrijai sagatavot un līdz 2011.gada 1.oktobrim iesniegt noteiktā kārtībā Ministru kabineta noteikumu projektu par grozījumiem Ministru kabineta 2009.gada 22.decembra noteikumos Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību”” (turpmāk - noteikumi Nr.1651). |
| 2. | Pašreizējā situācija un problēmas | Grozījumi noteikumos Nr.1651 nepieciešami saistībā ar Valsts kancelejas izstrādāto Ministru kabineta noteikumu „Grozījumi Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” projektu, kas papildina amatu katalogu ar atsevišķu amatu saimju jauniem līmeņiem, kas pamatā attiecas uz pašvaldībām raksturīgiem amatiem, kā arī precizē to paraugaprakstus. Grozījumi nepieciešami arī saistībā ar grozījumiem noteikumos Nr.1075, kas tika pieņemti 2011.gada 24.maijā, un 2011.gada 15.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā”, kas attiecas uz Valsts kases amatiem raksturīgajām amatu saimēm. Ar 2011.gada 24.maija grozījumiem tika pārskatīti Valsts kasei raksturīgo amatu saimju līmeņu raksturojumi un paraugapraksti, ņemot vērā notikušās izmaiņas Valsts kases veikto funkciju apjomā un sadalījumā, kas ietver sarežģītākus un augstākas atbildības pienākumus valsts budžeta izpildē un maksājumu iestādes funkciju nodrošināšanā, sniedzot jaunus pakalpojumus un nodrošinot esošos tehnoloģiski augstākā līmenī; valsts parāda un aktīvu vadībā, veicot valsts aizdevumu un valsts galvoto aizdevumu sniegšanas procesu pilnveidošanu, kā arī veicot valsts aizdevumu un valsts galvoto aizdevumu padziļinātu finanšu risku analīzi. Šo funkciju nodrošināšanai darbiniekiem ir jābūt augsti kvalificētiem, ar zināšanām elektronisko pakalpojumu darbības jomā un specifiskām zināšanām valsts budžeta izpildes, valsts parāda un aktīvu vadības un valsts finanšu uzskaites jomā. Ņemot vērā, ka noteikumi Nr.1651 ir cieši saistīti ar noteikumiem Nr.1075, tad izdarot grozījumos noteikumiem Nr.1075, papildinot tos ar jauniem amatu saimju līmeņiem, ir nepieciešams veikt grozījumus noteikumos Nr.1651, nosakot jaunajiem amatu saimju līmeņiem atbilstošās mēnešalgu grupas (noteikumu Nr.1651 1.pielikums). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | 1. Noteikumu projekts precizē normas par piemaksas par speciālo dienesta pakāpi aprēķinu, kas nepieciešams lai nodrošinātu šīs normas viennozīmīgu piemērošanu.  2. Precizēts noteikumu Nr.1651 1.pielikums nosakot atsevišķu amatu saimju līmeņiem atbilstošās mēnešalgu grupas, atbilstoši gan 2011.gada 24.maija grozījumiem Amatu katalogā, gan Valsts kancelejas izstrādātajam Ministru kabineta noteikumu „Grozījumi Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” projektam, kā arī 2011.gada 15.decembrī pieņemtajam likumam „Grozījumi Valsts un pašvaldību institūciju amatpersonu un darbinieku atlīdzības likumā”.  2.1. Atbilstoši pašvaldību ierosinājumam, amatu katalogā 1.amatu saimē „Administratīvā vadība” atsevišķā līmenī tiek izdalītas īpaši lielās pašvaldības, līdz ar to tiek papildināts noteikumu nr.1651 1.pielikums pie 16.mēnešalgu grupas – ar VC līmeni, kas atbilst īpaši lielas pašvaldības izpilddirektoram.  2.2. Atbilstoši pašvaldību ierosinājumam amatu katalogā tiek veikti grozījumi 2.amatu saimes „Apgāde” III līmeņa aprakstā, to sadalot divos atsevišķos līmeņos un izveidojot IIIA un IIIB līmeņus, līdz ar to attiecīgi precizējumi jāveic noteikumu nr.1651 1.pielikumā, nosakot šiem līmeņiem attiecīgi 8.un 9.mēnešalgu grupu atbilstoši amata pienākumu sarežģītības pakāpei.  2.3. Atbilstoši pašvaldību ierosinājumam amatu katalogā tiek veikti grozījumi 3.amatu saimes „Apsaimniekošana” līmeņu aprakstos, atsevišķi izdalot IIC līmeni, līdz ar to attiecīgi precizējumi jāveic noteikumu nr.1651 1.pielikumā, nosakot šim līmenim attiecīgi 9.mēnešalgu grupu.  2.4. Ņemot vērā, ka ar 2011.gada 24.maija grozījumiem Amatu katalogā tika pārskatīti Valsts kasei raksturīgo amatu saimju līmeņu raksturojumi un paraugapraksti, kas pamatojās uz notikušajām izmaiņām Valsts kases veikto funkciju apjomā un sadalījumā, ietverot sarežģītākus un augstākas atbildības pienākumus valsts budžeta izpildē un maksājumu iestādes funkciju nodrošināšanā, sniedzot jaunus pakalpojumus un nodrošinot esošos tehnoloģiski augstākā līmenī; valsts parāda un aktīvu vadībā, veicot valsts aizdevumu un valsts galvoto aizdevumu sniegšanas procesu pilnveidošanu, kā arī veicot valsts aizdevumu un valsts galvoto aizdevumu padziļinātu finanšu risku analīzi. Līdz ar to tika precizēts 11.1.saimes „Finanšu administrēšana: Finanšu tirgi/Finanšu resursu vadība” III līmeņa apraksts, to sadalot divos atsevišķos līmeņos un izveidojot IIIA un IIIB līmeņus, tādējādi jāprecizē noteikumu Nr.1651 1.pielikums, nosakot šiem līmeņiem attiecīgi 11.un 12.mēnešalgu grupu atbilstoši amata pienākumu sarežģītības pakāpei.  Precizēts 11.2.saimes „Finanšu administrēšana: Kreditēšana” līmeņu apraksti atbilstoši pieaugušajai amata pienākumu sarežģītības pakāpei, līdz ar to jāprecizē noteikumu Nr.1651 1.pielikums, nosakot šiem līmeņiem attiecīgi 10., 11.un 12.mēnešalgu grupu.  Precizēts 11.3.saimes „Finanšu administrēšana: Riska vadība (finanšu riski)” II līmeņa apraksts atbilstoši pieaugušajai amata pienākumu sarežģītības pakāpei, līdz ar to jāprecizē noteikumu Nr.1651 1.pielikums, nosakot šim līmenim attiecīgi 12.mēnešalgu grupu.  Precizēti 11.4.saimes „Finanšu administrēšana: Valsts budžeta norēķini” līmeņu apraksti, izveidoti jauni apakš līmeņi IIIC un IVC, līdz ar to jāprecizē noteikumu Nr.1651 1.pielikums, nosakot šiem līmeņiem attiecīgi 10. un 12.mēnešalgu grupas atbilstoši amata pienākumu sarežģītības pakāpei.  2.5. Atbilstoši pašvaldību ierosinājumam amatu katalogā tiek veikti grozījumi 28.4 amatu saimes „Noziedzības novēršana un apkarošana: Pašvaldības policija” līmeņu aprakstos, pielāgojot tos pašvaldību policijas veiktajām funkcijām, līdz ar to attiecīgi precizējumi jāveic noteikumu nr.1651 1.pielikumā nosakot šiem līmeņiem attiecīgās mēnešalgu grupas.  2.6. Atbilstoši pašvaldību ierosinājumam amatu katalogā tiek veikti grozījumi 33.amatu saimes „Radošie darbi” līmeņu aprakstos I līmeni sadalot trijos atsevišķos līmeņos un izveidojot IA, IB un IC līmeņus, kā arī precizējot citu līmeņu aprakstu, līdz ar to attiecīgi precizējumi jāveic noteikumu nr.1651 1.pielikumā nosakot šiem līmeņiem attiecīgi 6. un 7.mēnešalgu grupas.  2.7. Atbilstoši pašvaldību ierosinājumam amatu katalogā tiek veikti grozījumi 46.amatu saimes „Dzimtsarakstu pakalpojumi” līmeņu aprakstos, I līmeni sadalot divos atsevišķos līmeņos un izveidojot IA un IB līmeņus, līdz ar to attiecīgi precizējumi jāveic noteikumu nr.1651 1.pielikumā, nosakot šiem līmeņiem attiecīgi 7. un 9.mēnešalgu grupas.  2.8. Atbilstoši pašvaldību ierosinājumam amatu katalogā tiek veikti grozījumi 51.amatu saimes „Teritorijas plānošana” līmeņu aprakstos, IV līmeni sadalot divos atsevišķos līmeņos un izveidojot IVA un IVB līmeņus, līdz ar to attiecīgi precizējumi jāveic noteikumu nr.1651 1.pielikumā, nosakot šiem līmeņiem attiecīgi 11. un 12.mēnešalgu grupas.  2.9. Tehnisks precizējums veikts noteikumu nr.1651 1.pielikumā 53.2 amatu saimes „Tiesas un prokuratūra: Satversmes tiesas darbinieki”, IIIA līmenim, atjaunojot tam jau iepriekš noteikto mēnešalgu grupu. |
| 5. | Projekta izstrādē iesaistītās institūcijas | Valsts kanceleja |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Valsts un pašvaldību institūciju amatpersonas un darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

*Anotācijas III, IV, V, VI, VII sadaļa projekts šo jomu neskar.*

Finanšu ministrs A.Vilks

I.Artemjeva;

2012.01.20. 16:42

67095599; fakss 67095541

[Ineta.Artemjeva@fm.gov.lv](mailto:Ineta.Artemjeva@fm.gov.lv)